അനധികൃത കൊടിമരങ്ങള്: റിപ്പോര്ട്ട് നല്കണമെന്നു ഹൈക്കോടതി കൊച്ചി: സംസ്ഥാനത്ത് അനധികൃതമായി സ്ഥാപിച്ചിട്ടുള്ള കൊടിമരങ്ങളെക്കുറിച്ച് സര്വേയും ഓഡിറ്റും നടത്തി റിപ്പോര്ട്ട് നല്കാന് ഹൈക്കോടതി സര്ക്കാരിനു നിര്ദേശം നല്കി. ഹര്ജി വീണ്ടും പരിഗണിക്കുന്ന ഈ മാസം 15 വരെ തദ്ദേശഭരണ സ്ഥാപനങ്ങളില്നിന്നുള്പ്പെടെ അനുമതികള് ലഭിക്കാതെ പൊതുസ്ഥലങ്ങളിലും റോഡരികുകളിലും കൊടിമരങ്ങള് സ്ഥാപിക്കുന്നില്ലെന്ന് സര്ക്കാര് ഉറപ്പാക്കണമെന്നും ജസ്റ്റീസ് ദേവന് രാമചന്ദ്രന് നിര്ദേശിച്ചു. ഭൂസംരക്ഷണ നിയമം ലംഘിച്ചുള്ള ഇത്തരം നടപടികള്ക്കെതിരേ സര്ക്കാര് നടപടി സ്വീകരിക്കുന്നില്ല. പന്തളം മന്നം ആയുര്വേദ കോഓപ്പറേറ്റീവ് മെഡിക്കല് കോളജിനുമുന്നിലെ രാഷ്ട്രീയ പാര്ട്ടികളുടെ കൊടിമരങ്ങള് നീക്കാന് പോലീസ് സംരക്ഷണം ആവശ്യപ്പെട്ട് കോളജ് മാനേജ്മെന്റ് മന്നം ഷുഗര് മില്സ് കോഓപ്പറേറ്റീവ് ലിമിറ്റഡ് നല്കിയ ഹര്ജിയാണ് ഹൈക്കോടതി പരിഗണിക്കുന്നത്.